open-index/open-wikipedia-markdown huggingface dataset:
Sjokz

**Էֆյե Դեպորտերե** (,), ավելի հայտնի է իր **Sjokz** մականունով, բելգիացի հեռուստահաղորդավարուհի, լրագրող, կիբեռսպորտսմենուհի և գեղեցկության մրցույթի մասնակից, ներկայումս աշխատում է League of Legends եվրոպական չեմիպիոնատի հաղորդավարուհի։ Ապրում է Գերմանիայում։

## Գործունեություն
Դեպորտեն եղել է Unreal Tournament-ում պրոֆեսիոնալ խաղացող։ Նա մասնակցել է մի քանի առաջնությունների և հաղթել է մի քանի ClanBase EuroCup Բելգիայի հավաքականի կազմում։ «Sjokz» մականունը հանդիսանում է «shocks» բառի ֆլամանդերեն արտասանությունը և ուղղված է Unreal Tournament — Shock Rifle-ում իր կողմից օգտագործվող զենքին։

Դեպորտեն սկսել է աշխատել որպես ֆրիլանսեր-լրագրող, զբաղվելով SK Gaming-ի և ESFi World-ի համար կիբեռսպորտի հոդվածներ գրելով։ Նա ստացել է պատմության և լրագրության մագիստրոսի աստիճան, ինչպես նաև բարձրագույն մանկավարժական կրթություն Գենտի համալսարանում։

2009 թվականին Դեպորտեն հաղթել է 2009 թվականի Aardbeienprinses van Beerveldet գեղեցկության մրցույթը և զբաղացրել է 3-րդ հորիզոնականը 2011 թվականի Miss Style Belgium գեղեցկության մրցույթում։

YouTube-ի «Whose League is it Anyway?» շոուի շնորհիվ, որը վարում էր կիբեռսպորտի լրագրող Թրևիս Ջեֆորդը, Դեպորտերը հայտնի է դարձել ընկերությունում, ինչի շնորհիվ կարողացել է ստանալ League of Legends-ի Եվրոպայի առաջնության առաջատարի աշխատանքը։ Դեպորտերը հայտնի է նաև «Summoner Recap» շոուով, որը ցուցադրվել է SK Gaming YouTube-ի ալիքում և League Of Legends-ի առաջին շոուներից մեկն էր։ 2013 թվականին Դեպորտերը եղել է League Of Legends-ի Աշխարհի առաջնության եզրափակչի հաղորդավարը Լոս Անջելեսի Սթեյփլս կենտրոնում։ Նա նաև 2015 թվականի աշխարհի առաջնությունն է անցկացրել Եվրոպայում։ Մրցանակ է ստացել The Game Awards 2018-ի և The Game Awards 2019-ի արարողությունների ժամանակ «լավագույն կիբեռսպորտի հաղորդավար» անվանակարգում, ինչպես նաև առաջադրվել է 2018 Gamers' Choice Awards-ի մրցանակաբաշխության «կիբեռսպորտի սիրելի հաղորդավար» մրցանակին։

## Ծանոթագրություններ

Կատեգորիա:Բելգիացի լրագրողներ
Կատեգորիա:Բեմական կեղծանուններ
Կատեգորիա:Գեղեցկության մրցույթի հաղթողներ
Mamamoo-ի սկավառակագրություն

**Mamamoo-ի սկավառակագրություն**, հարավկորեական Mamamoo գըրլ բենդի սկավառակագրությունն իր մեջ ներառում է երեք ստուդիական ալբոմ և ինը մինի ալբոմ։ Mamamoo-ն իր դեբյուտն է նշել 2014 թվականի հուլիսի 18-ին` «Mr. Ambiguous» երգով։

## Ալբոմներ
### Ստուդիական ալբոմներ

### Մինի ալբոմներ

## Սինգլներ

## Սաունդթրեքներ

## Այլ երգեր, որոնք հայտնվել են չարթերում

## Երաժշտական տեսահոլովակներ

## Ծանոթագրություններ

Կատեգորիա:Սկավառակագրություններ
Միացյալ Ջավախք

**«Միացյալ Ջավախք» ժողովրդավարական դաշինք**, հասարակական կազմակերպություն, որը կազմված է էթնիկ հայերից, որոնք ապրում են Վրաստանի Սամցխե-Ջավախեթի մարզում։ Այն տարբեր ժամանակներում առավելապես Ջավախքի էթնիկ հայկական մարզի համար տեղական ինքնավարության կոչ է արել, որից էլ առաջացել է կազմակերպության անունը։ Կազմակերպության ներկայիս ղեկավարը Վահագն Չախալյանն է։

Շարժումը հակասական քաղաքականություն էր վարում՝ վրացական կենտրոնական կառավարության հետ երբեմն առճակատման դիրքորոշումը փոխարինելով ավելի հաշտեցման հռետորաբանությամբ։ Այն սկիզբ է առնում Ջավախքի շարժումից, որը ծագել է 1988 թվականին և կարևոր դեր է խաղացել Արցախի համար Ադրբեջանի հետ հակամարտության ժամանակ ջավախքահայության փոքր կամավորական ջոկատի կազմավորման գործում։ Կազմակերպությունը քարոզում էր Վրաստանի կազմում հայկական ինքնավար մարզի ստեղծման համար և 1990-ական թվականների սկզբին կազմակերպում բողոքի ակցիաներ տեղական վարչակազմերի և վրացական զորավարժությունների դեմ։ 1991 թվականի սկզբին Թբիլիսիում տեղի ունեցող քաղաքացիական բախումների ժամանակ Ջավախքը օգտվել է սահմանադրական վակումից և կազմակերպել ներկայացուցիչների ժամանակավոր խորհուրդ, որն ինքնալուծարվեց այն բանից հետո, երբ Թբիլիսիի առաջարկած տեղական պաշտոնյաները վերջնականապես ընդունվեցին 1991 թվականի նոյեմբերին։ Կազմակերպությունն առաջարկել Է ինքնավարության կամ Ջավախքի անջատման հանրաքվե անցկացնել, սակայն Հայաստանի կառավարությունը, Վրաստանի հետ իր հարաբերությունների կարևորությունից ելնելով, զգուշավոր է եղել և տարածաշրջանում հնարավոր խնդիրները չի ստեղծել։ Ինչպես վրացական, այնպես էլ հայկական կառավարությունները տեղի ազգայնական շարժումների նկատմամբ վարում էին զգուշավոր և հանգստացնող քաղաքականություն, ինչը նպաստել է տարածաշրջանում լարվածության թուլացմանը։

## Տես նաև

* Հայերը Սամցխե-Ջավախեթիում
* Հայերը Վրաստանում

## Ծանոթագրություններ

Կատեգորիա:Վրաստանի ազգային կազմակերպություններ
Վլադիմիր Պոլենով

**Վլադիմիր Պոլենով** ( ), ռուս դիվանագետ։

## Կենսագրություն
1974 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանի իրավաբանական ֆակուլտետը։ Տիրապետում է իսպաներենին, գերմաներենին և անգլերենին։

1974 թվականից զբաղվում է դիվանագիտական գործունեությամբ։

* 1995-1997 թվականներին՝ Ավստրիայում Ռուսաստանի դեսպանատան խորհրդական-դեսպանորդ։
* 1996-2000 թվականներին՝ Ռուսաստանի արտաքին գործերի նախարարության չորրորդ եվրոպական դեպարտամենտի փոխտնօրեն։
* 2000-2005 թվականներին՝ Գերմանիայում Ռուսաստանի դեսպանատան խորհրդական-դեսպանորդ։
* 2006 թվականին՝ Ռուսաստանի արտաքին գործերի նախարարության արտաքին քաղաքականության պլանավորման դեպարտամենտի փոխտնօրեն։
* 2009-2012 թվականներին՝ Ռուսաստանի արտաքին գործերի նախարարության երրորդ եվրոպական դեպարտամենտի փոխտնօրեն։
* 2012 թվականի փետրվարի 20-ից մինչև 2016 թվականի մարտի 14-ը Ճամայկայում եղել է Ռուսաստանի Դաշնության արտակարգ և լիազոր դեսպան։
* 2012 թվականի ապրիլի 12-ից մինչև 2016 թվականի մարտի 14-ը Անտիգուա և Բարբուդայում եղել է Ռուսաստանի Դաշնության արտակարգ և լիազոր դեսպան։
* 2012 թվականի ապրիլի 25-ից մինչև 2016 թվականի մարտի 14-ը Սենթ Քիթս և Նևիսում եղել է Ռուսաստանի Դաշնության արտակարգ և լիազոր դեսպան։
* 2012 թվականի մայիսի 4-ից մինչև 2016 թվականի մարտի 14-ը Սենթ Լուիսում եղել է Ռուսաստանի Դաշնության արտակարգ և լիազոր դեսպան։
* 2012 թվականի մայիսի 5-ից մինչև 2016 թվականի մարտի 14-ը Դոմինիկայում եղել է Ռուսաստանի Դաշնության արտակարգ և լիազոր դեսպան։

## Անձնական կյանք
Ամուսնացած է, ունի մեկ որդի։

## Դիվանագիտական աստիճան
* 1-ին դասի արտակարգ և լիազոր դեսպանորդ (2004 թվականի օգոստոսի 25)

## Ծանոթագրություններ

## Արտաքին հղումներ
* Биография на сайте МИД России
* Биография на сайте Посольства России на Ямайке 

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Ռուս դիվանագետներ
Պիեռ Դյուպոն

**Պիեռ Դյուպոն** (, ), ֆրանսիացի շանսոնիե, բանաստեղծ և գոգետտի մշտական հաճախորդ։

## Կենսագրություն
Պիեռ Դյուպոնը ծնվել է 1821 թվականի ապրիլի 23-ին Լիոն քաղաքում` հասարակ արհեստավորի ընտանիքում։ 20 տարեկանում տեղափոխվել է Փարիզ, որտեղ հանդիպել է Ներվալին, Գոթիեին, Բոդլերին, Գունոյին և Էմիլ Դերուային (վերջինս հետագայում նկարելու էր նրա դիմանկարը):

Նա գրել է ծայրաստիճան արմատական բովանդակության երգեր. դեկտեմբերյան հեղաշրջումից հետո նրան դատապարտել են աքսորի, սակայն հետագայում ներել են։ Ավելի ուշ նա քիչ է գրել և «*Sur certains bruits de coalition*» գրքույկում իրեն հայտարարել է կայսրության աջակից։

Պիեռ Դյուպոն մահացել է 1870 թվականի հուլիսի 25-ին հարազատ քաղաքում։

## Ստեղծագործություն
Իր երգերում Դյուպոնը նմանակել է Բերանժեին։ Նրանցից միայն քչերն են ուղղակիորեն ազդում գյուղական ժողովրդական կյանքի վրա, սակայն նրանց մեջ է, որ Դյուպոնը հայտնաբերել է բանաստեղծական խառնվածքի թարմություն` հիշեցնելով Բըրնսի բնօրինակ տաղանդը։

Դյուպոնի երգերից, որոնց երաժշտությունը և բառերը նա` ինքն է շարադրել, առավել տարածված են. 
* «*Les Boeufs*»,
* «*Le Braconnier*»,
* «*Les Louis d’Or*»,
* «*Chant du pain*»,
* «*Chant des transportés*» և այլն։

Հրապարակվել են Դյուպոնի երկու ժողովածուների երգերը` «*Chants et chansons*» (1852—54) և «*Chants et poésies*» (1861):

## Ծանոթագրություններ

## Արտաքին հղումներ
* 

Կատեգորիա:19-րդ դարի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Ֆրանսիացի բանաստեղծներ
Կատեգորիա:Ֆրանսիացի գրողներ
Կատեգորիա:Ֆրանսիացի երգահաններ
Կատեգորիա:Ֆրանսիացի երգիչներ
Կատեգորիա:Ֆրանսիացի սոցիալիստներ
Ջուդիթ Միլլեր

**Ջուդիթ Միլլեր** (, ), ամերիկացի լրագրող, ավելի քան 25 տարի աշխատել է New York Times թերթում։ Պարբերականում աշխատելու ընթացքում եղել է ամենաազդեցիկ և իշխանության բարձրագույն օղակներում հայտնվող լրագրողներից մեկը։ 2002 թվականին մի խումբ գործընկերների հետ միասին նրան շնորհվել է Պուլիցերյան մրցանակ՝ գլոբալ ահաբեկչության վերաբերյալ հոդվածների համար։

Միլլերի հոդվածները իրաքյան զանգվածային ոչնչացման զենքերի արտադրության վերաբերյալ, որոնք նա տպագրել է 2003 թվականին՝ Իրաքի պատերազմից առաջ և հետո, հասարակության մեջ բուռն բանավեճեր են առաջացրել։ Նրա ներգրավվածությունը Կենտրոնական հետախուզական վարչության գործակալ Վալերի Փլեյմի անձի բացահայտմանը, որը աշխատում էր գաղտնի կերպով, նրան առավել հայտնի է դարձրել ԶԼՄ-ներում։

## Կենսագրություն և կարիերա
Ջուդիթ Միլլերը ծնվել է Նյու Յորքում։ Նրա հայրը հրեա էր, մայրը՝ իռլանդացի կաթոլիկ։ Միլլերի մանկությունն անցել է Մայամիում և Լոս Անջելեսում, որտեղ նա ավարտել է Հոլիվուդի ավագ դպրոցը։

Նրա հայրը՝ Բիլլ Միլլերը, Նյու Ջերսիում, իսկ ավելի ուշ՝ Լաս Վեգասում, գիշերային հայտնի ակումբի սեփականատեր էր։

Ջուդիթ Միլլերը հաճախել է Օհայոյի համալսարան։

2005 թվականին նա երեք ամիս անցկացրել է բանտում այն բանից հետո, երբ հրաժարվել է Վալերի Փլեյմի գործով իր տեղեկատվության աղբյուրը հաղորդել ամերիկյան դատարանին։

## Փաստեր
* Ջուդիթ Միլլերի հետ տեղի ունեցած իրական իրադարձությունների հիման վրա 2008 թվականին նկարահանվել է «Ոչինչ` բացի ճշմարտությունից» ֆիլմը։ Սակայն ըստ ֆիլմի սյուժեի՝ ԿՀՎ-ի գործակալի ինքնությունը, որն աշխատում էր քողարկման տակ, բացահայտում է լրագրողուհին, որը հետագայում դատարանին հայտնել չցանկանալու համար հայտնվում է բանտում։ Իրականում ԿՀՎ գործակալի ինքնությունը բացահայտել է լրագրող Ռոբերտ Նովակը։
* Ջուդիթ Միլլերը նաև հայտնվում է «Վտանգավոր հետաքննություն» ֆիլմում, որտեղ օգտագործվում են հատվածներ նրա իրական հարցազրույցներից
* Նա չորս գրքերի հեղինակ է, որոնցից երկուսը դարձել են բեսթսելլեր։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:21-րդ դարի ամերիկացի կանայք
Կատեգորիա:Ամերիկացի լրագրողներ
Կատեգորիա:Ամերիկացիներ իռլանդական սերմամբ
Կատեգորիա:Լրագրողներ այբբենական կարգով
Կատեգորիա:Օհայո նահանգի համալսարանի շրջանավարտներ
Կատեգորիա:Ամերիկացի կին գրողներ
Կատեգորիա:Կին ռազմական թղթակիցներ
Կատեգորիա:Ամերիկացի խմբագիրներ
Կատեգորիա:Պուլիցերյան մրցանակակիրներ
Ածխային թխվածքաբլիթ

**Ածխային թխվածքաբլիթ** (), թխվածքաբլիթներ, որոնց ավելացվում է ուռենու փոշի կամ ակտիվացրած ածուխ։ Մյուս բաղադրիչներն են` ալյուր, կարագ, շաքարավազ և ձու։
thumb|Ածխային թխվածքաբլիթ շան համար

## Պատմություն
Առաջին անգամ ածխային թխվածք պատրաստել են Անգլիայում, 19-րդ դարում, բժշկական նպատակներով, որպես մետեորիզմի և ստամոքսի խնդիրների լուծման միջոց։ 1856 թվականին «*The Retrospect of Practical Medicine and Surgery»* ամսագիրը խորհուրդ է տվել ախծային թխվածքը ստամոքսաբորբի խանգարման դեմ. ըստ հրապարակման` յուրաքանչյուր թխվածքաբլիթ պարունակում է 10 գրան (648 մգ) ակտիվացրած ածուխ։ 1857 թվականին «*Vegetable Charcoal: Its Medicinal and Economic Properties with Practical Remarks on Its Use in Chronic Affections of the Stomach and Bowels»* գիրքը ածխային թխվածքը առաջարկել է որպես հոյակապ միջոց` երեխաներին ածուխ տալու համար։

Մեր ժամանակներում ածխային թխվածքը արտադրվում է կրեկերի տեսքով` պանրի հետ ուտելու համար։ Այդ թխվածքը ածխի թեթևակի համ ունի, որը ոմանք որպես հաճելի են նկարագրում։ Ածխային թխվածքը նաև միջոց է մարդկանց մարսողական խախտումների, ինչպես նաև` ընտանի կենդանիների մետեորիզմի դեմ։

## Մշակութային հղումներ
Անգլիացի գրող Իվլին Վոն իր «Վերադարձ Բրայթսհեդ» վեպում նշել է, որ Չարլզ Ռայդերը Օքսֆորդում քննություններին պատրաստվելու ժամանակ օգտագործել է ածխային թխվածք և սառը սուրճ։

Հաստատվել է, որ Լյուդվիգ Վիտգենշթայնը Իռլանդիայում գտնվելու ժամանակ է կերել գրեթե միայն ածխային թխվածքաբլիթ։

2012 թվականի օգոստոսին ածխային թխվածք պատրաստել են Food Network հեռուստաալիքի Chopped: Grillmasters խոհարարական շոուի դրվագներից մեկում, աղանդերի փուլի ժամանակ։

## Տես նաև
* Ակտիվացրած ածուխ

## Ծանոթագրություններ

Կատեգորիա:Աղանդեր
Կատեգորիա:Թխվածքաբլիթներ
Կատեգորիա:Պատմական խոհանոցներ
Փոքրիկ թմբկահարուհին (վեպ)

**«Փոքրիկ թմբկահարուհին»** (), անգլիացի գրող Ջոն Լե Կարրեի բեսթսելլեր վեպը, որը լույս է տեսել 1983 թվականին։ Լրտեսական վեպը 20-րդ դարի վերջին արևմտյան հատուկ ծառայությունների` Եվրոպայում և Մերձավոր Արևելքում ահաբեկչության դեմ պայքարի մասին է։ Ընդգրկված է «Բոլոր ժամանակների 100 լավագույն դետեկտիվ վեպերի» ամերիկյան տարբերակի մեջ։

## Սյուժե
Ամեն ինչ սկսվում է Բոննում՝ իսրայելցի կցորդի տանը տեղի ունեցած պայթյունից։ Նիհարիկ համակրելի սկանդինավուհին խնդրում է իբր երաժշտական սկավառակներով ճամպրուկը կցորդի տանը թողնել՝ սպասուհու մոտ կցորդ աշխատող ընկերուհու համար։ Ճամպրուկը թողնում են, իսկ հաջորդ առավոտյան այն պայթում է։ Պայթյունի հետևանքով զոհվում է կցորդի որդին՝ Գաբրիելը։

Դրանից և մի շարք այլ պայթյուններից հետո իսրայելական հատուկ ծառայություններն իրենց առջև խնդիր են դնում՝ գտնել և վերացնել պաղեստինցի ահաբեկիչների խումբը և նրանց պարագլուխ Խալիլին, որոնք պատասխանատու են պայթյունների համար։ Իսրայելցիները մշակում են բազմաքայլ բարդ գործողություն։ Ծրագրի իրականացման համար իսրայելցի սպա Գադի Բեքերը (Իոսիֆ, Օսսի) սիրային կապի մեջ է մտնում անգլիական թատրոնի դերասանուհի Չարմիանի (Չարլի կամ Չես) հետ, որը մտած էր Լոնդոնի ձախ արմատական շրջան։ Նա զինվորագրում է աղջկան և օգնում արմատավորվել ահաբեկիչների միջավայրում. նրանք Չարմիանին ուղարկում են Լիբանան՝ պաղեստինցի գրոհայինների ճամբար։

 
Չարմիանը մտնում է ահաբեկիչների միջավայր, իսկ վերադառնալով Եվրոպա՝ կատարում է իր գլխավոր խնդիրը, այն է՝ օգնում է իսրայելական հատուկ ծառայություններին՝ վերացնելու ահաբեկիչների պարագլուխ Խալիլին և կանխել նոր պայթյունները։

## Ծանոթագրություններ

## Գրականություն
* *Ле Карре, Д.* Маленькая барабанщица: Роман/ Пер. с англ. Е. Осенева, Т. Кудрявцева. — М.: Вагриус, 1993, 480 с. — ISBN 5-7027-0016-3
* *Ле Карре, Д.* Маленькая барабанщица: Роман/ Пер. с англ. — М.: Эксмо, 2002, 544 с. — ISBN 5-699-00369-X

Կատեգորիա:1983 գրքեր
Կատեգորիա:Անգլերեն վեպեր
Կատեգորիա:Ամերիկյան վեպեր
Կատեգորիա:Էկրանավորված բրիտանական վեպեր
Կատեգորիա:Անգլերեն գրքեր
Կատեգորիա:Անգլերեն գրականություն
Դավիդ Ձախով

**Դավիդ Յուրևիչ Ձախով** (, ), ռուս ֆուտբոլիստ, «Ալանիա» ակումբի կիսապաշտպան։

## Կարիերա
Առաջին քայլերը ֆուտբոլում սկսել է ԲԿՄԱ-ի դպրոցում, հանդես է եկել սպարտակի սիրողական կոլեկտիվի կազմում՝ 2009 թվականի մրցաշրջանի մեկնարկից առաջ տեղափոխվով Պերմի «Ամկար» ակումբ։ Ապրիլի 26-ին Նալչիկում կայացած 6-րդ խաղաշրջանի խաղում կատարել է նորամուտը Պրեմյեր լիգայում՝ 78-րդ րոպեին փոխարինման դուրս գալով Իվան Ստարկովի փոխարեն։ Երիտասարդական թիմի կազմում մասնակցել է 25 հանդիպման, որոնցում աչքի է ընկել 1 գոլով՝ «Կռիլյա Սովետովի» դեմ խաղում։ Հաջորդ նախամրցաշրջանային նախապատրաստությունն անցկացրել է արդեն ակումբի հիմնական կազմի հետ և հայտագրվել 2010 թվականի մրցաշրջանի երեք հանդիպումներում։ Հետագայում Ձախովը վարձավճարով տեղափոխվել է  «Վոլգար-Գազպրոմ» ակումբ։ Նորամուտի խաղը անցկացրել է «Իրտիշի» դեմ խաղում, իր առաջին գոլը խփել է «Դինամո» Բրյանսկի դարպասին։

Նիժնեկամսկի «Նեֆտեխիմիկում» խաղացել է 2011-2014 թվականներին։ Վերադարձել է «Ամկար», որտեղ անցկացրել է երկու մրցաշրջան և խփել է իր առաջին գոլը Պրեմիեր լիգայում՝ «Ուրալ» ակումբի դարպասին։ 2015/16 մրցաշրջանում Ձախովը վարձավճարով տեղափոխվել է «Շիննիկ» մինչև 2016/17 մրցաշրջանի ավարտը։

2018 թվականի փետրվարի 4-ին ազատ գործակալի կարգավիճակով տեղափոխվել է Օրենբուրգի «Լուչ» ակումբ։

2019/20 մրցաշրջանում հանդես է եկել «Տյումեն» ֆուտբոլային ակումբում՝ անցկացնելով 14 խաղ։

2020 թվականի հուլիսին պայմանագիր է կնքել «Ալանիա» ակումբի հետ։

## Ձեռքբերումներ
* «Ուրալ-Պովոլոժե» տարածաշրջանի Երկրորդ դիվիզիոնի հաղթող - 2011/12

## Ծանոթագրություններ

Կատեգորիա:Ամկար Պերմի ֆուտբոլիստներ
Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տյումենի ֆուտբոլիստներ
Կատեգորիա:Վոլգարի ֆուտբոլիստներ
Կատեգորիա:Նեֆտեխիմիկ Նիժնեկամսկի ֆուտբոլիստներ
Կատեգորիա:Ալանիայի ֆուտբոլիստներ
Հայ-ճապոնական հարաբերություններ

**Հայաստանի և Ճապոնիայի միջև հարաբերություններ**ը պաշտոնապես հաստատվել են 1992 թվականի սեպտեմբերի 7-ին։

Հայաստանի նախագահ Ռոբերտ Քոչարյանը 2001 թվականի դեկտեմբերին պաշտոնական այցով մեկնել է Ճապոնիա՝ հանդիպումներ ունենալով Ճապոնիայի կայսրի և վարչապետի հետ։ Նա հայտարարել է, որ Հայաստանը պատրաստվում է ինչքան հնարավոր է շուտ դեսպանություն բացել Տոկիոյում։

## Պատմություն
Հայաստանի և Ճապոնիայի միջև հարաբերությունները պաշտոնապես հաստատվել են 1992 թվականի սեպտեմբերի 7-ին։ Մինչ այդ հարաբերությունները եղել են Խորհրդային Միության միջոցով։

Ի սկզբանե Հայաստանը ներկայացվել է Պեկինում Ճապոնիայի դեսպանատանը, իսկ Ճապոնիան՝ Մոսկվայում Հայաստանի դեսպանատանը։ Տոկիոյում Հայաստանի դեսպանատունը բացվել է 2010 թվականի հուլիսի 13-ին, իսկ Երևանում Ճապոնիայի դեսպանատունը կառուցվել է 2015 թվականի հունվարի 1-ին։ Ի սկզբանե Հայաստանը Ճապոնիայում դեսպան չուներ մինչև 2012 թվականի մայիսը, երբ Հայաստանի՝ Ճապոնիայում դեսպան նշանակվեց Հրանտ Պողոսյանը։

2017 թվականի հունիսի 29-ին Ճապոնիայի փոխարտգործնախարար Մոտոմե Տակիսավան հայտարարել էր, որ 2017 թվականի սեպտեմբերի 1-ից Հայաստանի քաղաքացիների համար վիզային պահանջները կմեղմացվեն, իսկ 2017 թվականի օգոստոսի 31-ին Հայաստանը չեղարկել Է Ճապոնիայի քաղաքացիների համար վիզային պահանջները։

## Տես նաև
* Հայաստանի արտաքին քաղաքականություն
* Հայերը Ճապոնիայում

## Ընթերցանության համար
* Amirkhanyan, M. D., R. K. Karapetyan, and N. H. Hovhannisyan. *Hayastan–Chaponia: kʻaghakʻakan, tntesakan, mshakutʻayin ev gitakan haraberutʻyunner* /  *Arumenia/Nihon: Seiji, keizai, bunka, kagakuteki na kōryū* / *Armenia–Japan: Political, Economic, Cultural and Scientific Relations.* Erevan: "Zangak-97", 2005. .

## Ծանոթագրություններ

## Արտաքին հղումներ
* Embassy of Japan in Armenia website
* Embassy of Armenia in Japan website
* A website dedicated to Japanese and Armenian relationships

Կատեգորիա:Հայաստանի երկկողմ հարաբերություններ
Կատեգորիա:Ճապոնիայի երկկկողմ հարաբերություններ
Կոնստանտին Պրովալով

**Կոնստանտին Պրովալով** (, ), ռուս դիվանագետ։

## Կենսագրություն
1972 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և ԽՍՀՄ արտաքին գործերի նախարարության բարձրագույն դիվանագիտական դպրոցը։ Տիրապետում է բենգալերենին և անգլերենին։

1972 թվականից զբաղվում է դիվանագիտական գործունեությամբ։

1996 թվականից մինչև 1999 թվականը եղել է գործադիր քարտուղարության դեպարտամենտի փոխտնօրեն, Ռուսաստանի արտաքին գործերի նախարարության գործադիր քարտուղարի տեղակալ։

1999 թվականի ապրիլից հանդիսանում է գլխավոր քարտուղարության (դեպարտամենտի) տնօրենի տեղակալ, Ռուսաստանի արտաքին գործերի նախարարության գլխավոր քարտուղարի տեղակալ։

2000 թվականի սեպտեմբերի 15-ից մինչև 2006 թվականի հուլիսի 25-ը Էստոնիայի Հանրապետությունում եղել է Ռուսաստանի Դաշնության արտակարգ և լիազոր դեսպան։

2006 թվականից մինչև 2012 թվականը հանդիսացել է Ռուսաստանի Դաշնության արտաքին գործերի նախարարության պատմա-փաստագրական դեպարտամենտի տնօրեն

2012 թվականից Չեխիայում հանդիսանում է Ռուսաստանի Դաշնության գլխավոր հյուպատոս։

## Անձնական կյանք
Ամուսնացած է, ունի երկու որդի։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1998 թվականի հուլիսի 9)
* 1-ին դասի արտակարգ և լիազոր դեսպանորդ (2007 թվականի նոյեմբերի 28)

## Ծանոթագրություններ

## Արտաքին հղումներ
* Биогорафия на сайте РусПортал
* Приказом по Министерству иностранных дел Российской Федерации назначен Директором историко-документального департамента.

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Սյուզաննա Մանե

**Սյուզաննա Մանե** (, ի ծնե՝ **Լեենհոֆ**, ), դաշնակահարուհի։

Նկարիչ Էդուարդ Մանեի կինը և մոդելը։

## Կենսագրություն
Երբ Սյուզաննա Լեենհոֆը երեխա էր, նրա ընտանիքը տեղափոխվել է Ցալտբոմել։ Նրա հայրը եղել է եկեղեցու սպասավոր երաժիշտ։ Ա. վան Անրոյի գրառումներից հետևում է, որ 1845 թվականի ամռանը, Բոննից Լոնդոն տանող ճանապարհին, Ֆերենց Լիստը մտել է Լեենհոֆի տուն, լսել Սյուզանայի հայրիկի կարիլյոն նվագելը։ Միաժամանակ նա այնքան է ուրախացել, երբ Սյուզաննային տեսնել է դաշնամուրը նվագելիս, որ նրան խորհուրդ է տվել շարունակել երաժշտական կրթությունը Փարիզում։ Ըստ Անրոյի՝ Լիստը նրան խորհուրդ է տվել ուսուցիչ և ուսանողներ գտել, որպեսզի Սյուզաննան կարողանա իր ապրուստը վաստակել։

Թե երբ է սկսվել  Էդուարդ Մանեի և Սյուզաննա Լեենհոֆի միջև կապը, որը Մանեն տարիներ շարունակ թաքցրել էր, անհայտ է մնացել։ Նա Սյուզաննայի հետ ամուսնացել է 1863 թվականի հոկտեմբերի 28-ին` հոր մահից մեկ տարի անց։ 1863 թվականի հոկտեմբերին Շառլ Բոդլերը զարմանքով այս մասին գրել է ընկերոջը. *«Մանեն պարզապես ինձ հետ կիսվեց մի քանի զարմանալի նորությամբ։ Նա այսօր երեկոյան մեկնում է [[Հոլանդիա]]՝ կնոջ հետ վերադառնալու նպատակով։ … ասում են, որ նա գեղեցիկ է, շատ քաղաքավարի և հիանալի դաշնակահարուհի»*։

Սյուզաննա Մանեն նույն տանիքի տակ է ապրել Էդուարդ Մանեի, նրա մոր և իր որդու` Լեոնի հետ։ Լեոնը, այնուամենայնիվ, նկարչի ընտանիքին և փարիզյան հասարակությանը ներկայացվել է որպես Սյուզաննայի կրտսեր եղբայր։ Նա կազմակերպել է ամենշաբաթյա ցուցահանդեսներ և եղել է հիանալի դաշնակահարուհի։ Նրա սիրած կոմպոզիտորներն են եղել Ռոբերտ Շումանը, Բեթհովենը և Ռիչարդ Վագները։

1883 թվականին՝ Էդուարդ Մանեի մահից հետո, Սյուզաննան ապրել է Ժենվիլյեում` իր մորեղբոր տղայի՝ Ժյուլ դե Յոյայի տանը, այնուհետև Ասնիերում և վերջապես որդու հետ` Փարիզում գտնվող Սան Դոմինիկի 94 հասցեում։ Ֆինանսական դժվարությունների պատճառով նա ստիպված է եղել աստիճանաբար վաճառել ամուսնու կտավները։ Որպեսզի գոնե ինչ-որ բան որպես հուշանվեր թողնի, նա պատվիրել է կտավների պատճեներից մի քանիսը, որոնք նրա մահից հետո որպես բնօրինակներ հայտնվել են շուկայում։

## Պատկերասրահ
Սյուզաննա Մանեն պատկերված է ամուսնու կտավներից շատերում, ներառյալ հետևյալ գլուխգործոցները.


Image:Edouard Manet Die ueberraschte Nymphe.jpg|*Վախեցած հավերժահարսը*, 1859-1861, Կիրառական արվեստի ազգային թանգարան (Բուենոս Այրես)
Image:Edouard Manet 005.jpg|*Ընթերցանություն*, 1868, Օրսե թանգարան, Փարիզ
Image:Portrait of Madame Edouard Manet on a blue sofa (1874) - Edouard Manet (Musée d'Orsay, Paris).jpg|*Տիկին Մանեն կապույտ բազմոցի վրա*, 1874, Օրսե թանգարան, Փարիզ
Image:Manet - Mme Manet im Gewaechshaus.JPG|*Տիկին Մանեն ջերմոցում*, 1879, Արվեստի, ճարտարապետության և դիզայնի ազգային թանգարան, Օսլո


## Ծանոթագրություններ

## Գրականություն
* A. van Anrooy: *Impromptu* Zaltbommel 1982 ISBN 90-288-1620-8
* Otto Friedrich: *Edouard Manet und das Paris seiner Zeit* Kiepenheuer & Witsch 1994 ISBN 3-462-02366-7
* Nancy Locke: *Manet and the Family Romance* Princeton University Press 2001 ISBN 0-691-05060-0
* Gotthard Jedlicka: *Manet* Zürich 1941

Կատեգորիա:Նկարիչների կանայք
Կատեգորիա:Հայտնի գրողների մուսաներ
Կատեգորիա:Նիդերլանդացի դաշնակահարներ
Մեթյու Բրիգս

**Մեթյու Էնթոնի Բրիգս** (, ), անգլիացի և գայանացի ֆուտբոլիստ, «Մոլդոն ընդ Տիփթրի» ակումբի և Գայանայի հավաքականի պաշտպան։

## Ակումբային կարիերա
8 տարեկան հասակից խաղացել է «Ֆուլհեմ»-ում։ Առավել հաճախ հանդես է գալիս ձախ եզրային պաշտպանի դիրքում, բայց կարող է նաև խաղալ որպես կենտրոնական պաշտպան կամ ձախ եզրային կիսապաշտպան։

2007 թվականի մայիսի 13-ին «Ֆուլհեմի» կազմում նշել է նորամուտը «Միդլսբրո»-ի դեմ խաղում՝ փոխարինման դուրս գալով հանդիպման 77-րդ րոպեին։ Նա դարձել է Պրեմիեր Լիգայի պատմության մեջ ամենաերիտասարդ խաղացողը՝ խաղադաշտ  դուրս գալով 16 տարեկանում և 65 օրականում՝ գերազանցել է  նախկին ռեկորդի հեղինակ Ջեյմս Վոնին 206 օրով։

2010 թվականին հունվարին նա մեկ ամսի ժամկետով վարձավճարով տեղափոխվել է «Լեյտոն Օրիենտ» ակումբ։

2010 թվականի օգոստոսի 25-ին նշել է նորամուտը «Ֆուլհեմ»-ի մեկնարկային կազմում՝ 56 րոպե խաղալով Ֆուտբոլային լիգայի գավաթի խաղարկության՝ «Պորտ Վեյլ»-ի դեմ խաղում։ 2010 թվականի նոյեմբերի 10-ին «Ֆուլհեմի» մեկնարկային կազմում նշել է նորամուտը Պրեմիեր լիգայում՝ «Չելսի»-ի դեմ խաղում փոխարինելով վնասվածք ստացած Կառլոս Սալսիդոյին։ Այնուհետև խաղացել է «Արսենալի» դեմ, որից հետո 8 շաբաթով դուրս է մնացել ոտքի վիրահատության պատճառով։

2011 թվականի հուլիսի 14-ին խփել է իր առաջին գոլը «Ֆուլհեմ»-ի կազմում՝ աչքի ընկնելով Եվրոպայի լիգայի որակավորման փուլի՝ «Կրուզեյդերս» ակումբի դեմ խաղում։

2012 թվականի փետրվարին դիմել է «Ֆուլհեմ»-ի գլխավոր մարզիչ Մարտին Յոլին՝ խաղային պրակտիկա ստանալու խնդրանքով, որից հետո մեկամսյա ժամկետով վարձավճարով մեկնել է «Պիտերբորո Յունայթեդ»։

2015 թվականի հունիսի 22-ին 2 տարվա պայմանագիր է կնքել «Կոլչեստեր Յունայթեդ» ակումբի հետ։

2017 թվականի սեպտեմբերի 1-ին կարճաժամկետ պայմանագիր է կնքել «Չեստերֆիլդ» ակումբի հետ։

2018 թվականի մարտի 10-ին միացել է «Բարնետ» ակումբին՝ ոչ պայմանագրային հիմունքներով։

## Կարիերան հավաքականում
Հանդես է եկել Անգլիայի մինչև 16, 17, 19 և 21 տարեկանների ազգային հավաքականներում։

2015 թվականից հանդես է գալիս Գայանայի հավաքականում։

Ներառվել է Գայանայի հավաքականի կազմում՝ մասնակցելու ԿՈՆԿԱԿԱՖ-ի 2019 թվականի Ոսկե գավաթի խաղարկությանը։

## Ձեռքբերումներ
;Ակումբային
 Անգլիայի հավաքական (մինչև 19)
* Եվրոպայի երիտասարդական առաջնության եզրափակչի մասնակից (2009)

;Անձնական
* Պրեմիեր լիգայի պատմության ամենաերիտասարդ խաղացողը (նորամուտը նշել է 16 տարեկան 65 օրականում)

## Ծանոթագրություններ

Կատեգորիա:Անգլիացի ֆուտբոլիստներ
Կատեգորիա:Բրիստոլ Սիթիի ֆուտբոլիստներ
Կատեգորիա:Միլուոլի ֆուտբոլիստներ
Կատեգորիա:Ուոթֆորդի ֆուտբոլիստներ
Կատեգորիա:Չեստերֆիլդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ֆուլհեմի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ֆաուստինա Բորդոնի

**Ֆաուստինա Բորդոնի-Հասսե** (; ), իտալացի օպերային երգչուհի (մեցցո-սոպրանո)։

## Կենսագրություն
Դաստիարակվել է կոմպոզիտոր Բենեդետտո Մարչելլոյի հովանու ներքո, երկար տարիներ ծառայել է Կուրֆյուրստ Կուրպֆալցի մոտ։ Նրա օպերային առաջին ելույթը տեղի է ունեցել հայրենի Վենետիկի բեմերից մեկում, կոմպոզիտոր Պոլարոլոյի «Արիոդանտ» օպերայում, Վենետիկում նա երգել է մինչև 1725 թվականը՝ ամենահայտնի օպերաներում կատարելով դերերգեր։ Հետաքրքիր է, որ 1719 թվականին Վենետիկում տեղի է ունեցել երգչուհու առաջին ստեղծագործական հանդիպումը Կուցզոնիի հետ։ Ո՞վ կարող էր մտածել, որ չի անցնի տաս տարի և նրանք Լոնդոնի միջազգային պատերազմի մասնակիցներ կդառնան։ 1723 թվականին առաջին անգամ ելույթ է ունեցել Գերմանիայում, 1725-1726 թվականներին երգել է Վենետիկում։

Նրա ձայնը մեցցո-սոպրանո էր՝ ոչ այնքան մաքուր, որքան բարձր ու սուր։

Նրա ձայնը տարբերվում էր իր ճկունությամբ։ Բացի նրանից ոչ ոք չէր կարող կրկնել նույն ձայնը այդպիսի արագությամբ, իսկ մյուս կողմից, նա կարող էր անվերջ պահել նոտան։

Լոնդոնի բեմում իր առաջին ելույթը տեղի է ունեցել 1726 թվականի մայիսի 5-ին՝ Գեորգ Ֆրիդրիխ Հենդելի «Ալեքսանդր» օպերայում (կատարել է Ռոքսանի դերը)։ Ավելի ուշ նա Հենդելի տարբեր օպերաներում կատարել է դերերգեր, 1727 թվականի մայիսի 6-ին իր հերթական ելույթից հետո Ֆրանչեսկի Հուզզոնի (Վենետիկի ելույթներից հետո դարձել է երգչուհու մրցակիցը) և երգչուհու երկրպագուների միջև տեղի է ունեցել ընդհարում։ 1728 թվականին մշտական լքել է Անգլիան և սկսել է հաջող ելույթներ ունենալ Գերմանիայում և Իտալիայում, այդ թվում նաև հայրենի Վենետիկում։ 1730 թվականին ամուսնացել է գերմանացի կոմպոզիտոր Յոհան Ադոլֆ Հասսեի հետ, իսկ հաջորդ տարում նրանք երկուսով հրավիրվել են Դրեզդեն՝ Օգոստոս II Հզորի պալատ, որտեղ Հասսեն որպես պալատական կոմպոզիտոր ավելի քան երեսուն տարի մնում է, իսկ Բորդոնին Դրեզդենի բեմերում երգում էր առնվազն տասնհինգ օպերաներում, սակայն պարբերաբար նաև մեկնում է Իտալիայի քաղաքներ՝ հյուրախաղերի։ 1751 թվականին հեռացել է բեմից, բայց շարունակել  է Օգոստոս III-ից (Օգոստոս II-ի մահից հետո դառնում է նրա իրավահաջորդը) գումար ստանալ։ 1763 թվականին ամուսնու հետ հեռացել է Վենետիկից, իսկ 1773 թվականին վերադառձել են Վենետիկ, որտեղ էլ երգչուհին հարստության և բարեկեցության մեջ մահացել է։ Թաղված է Վենետիկի Սան-Մարկուոլա եկեղեցում։

«Ֆաուստինա Հասսե» օպերան գրել է Լյուդվիգ Շուբերտը (1879)։

## Մատենագիտություն
* S. Ograjenšek, «Francesca Cuzzoni and Faustina Bordoni: the Rival Queens?» 'Handel and the Divas' exhibition catalogue, Handel House Museum, (London, 2008), pp 3–7.
* Saskia Maria Woyke, *Faustina Bordoni: Biographie — Vokalprofil — Rezeption*, (Frankfurt 2009).

## Ծանոթագրություններ

Կատեգորիա:17-րդ դարի իտալացիներ
Կատեգորիա:Երաժիշտներ այբբենական կարգով
Կատեգորիա:Թատրոնի դերասանուհիներ
Կատեգորիա:Իտալացի սոպրանոներ
Կատեգորիա:Իտալացի օպերային երգիչներ
Կատեգորիա:Նոյեմբերի 11 ծնունդներ
Ստանիսլավ Դուբրովին

**Ստանիսլավ Վլադիմիրովիչ Դուբրովին** (, ), խորհրդային և ռուս ֆուտբոլիստ, հարձակվող։

## Կարիերա
Ֆուտբոլով սկսել է զբաղվել 10 տարեկան հասակում։ Առաջին մարզիչը Վլադիմիր Դմիտրիևիչ Կոմարնիցկի էր։

2001 թվականի հունիսի 17-ին սահմանել է Լատվիայի առաջնության ռեկորդ՝ «Ստալկեր/Զեմեսարձե» ակումբի դեմ խաղում խփելով յոթ գոլ։

2006 թվականին Պետախ-Տիկվայի «Մաքաբի» ակումբից տեղափոխվել է Վլադիկավկազի «Սպարտակ»։ Իսրայելի «Մաարիվ» թերթի գրառմամբ՝ Դուբրովինի աշխատավարձը նոր ակումբում կազմել է տարեկան մոտ 250000 դոլար։

2008 թվականին հանդես է եկել Եկատերինբուրգի «Ուրալ» ակումբում։ 2008 թվականի դեկտեմբերին եռամյա պայմանագիր է կնքել «Ժեմչուժինա-Սոչի» ակումբի հետ։

## Ձեռքբերումներ
### Թիմային
* Լատվիայի գավաթի եզրափակչի մասնակից - 2001
* Իսրայելի լիգայի գավաթի դափնեկի - 2003/04

### Անձնական
* Երրորդ դիվիզիոնի երկրորդ գոտու լավագույն ռմբարկու - 1996 (32 գնդակ)
* Երկրորդ դիվիզիոնի «Հարավ» գոտու լավագույն ռմբարկու - 2006 (28 գնդակ)

## Ծանոթագրություններ

## Արտաքին հղումներ
* Ֆուտբոլիստի էջը «Ուրալ» ՖԱ-ի պաշտոնական կայքում

Կատեգորիա:Ուֆայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
Սենտիմենտալ սիրային երգ

**Սենտիմենտալ սիրային երգ** (), սիրո մասին երգ, որում, որպես կանոն, երգիչը բողոքում է անպատասխան կամ կորցրած սիրուց, կամ երբ կերպարներից մեկը ուշադրություն չի դարձնում մյուսին։ Հաճախ օգտագործվում են նաև հիմնական հերոսների բաժանման թեմաները, կամ երբ ռոմանտիկ տարվածությունը հանգեցնում է հարաբերությունների դադարեցմանը։ Եզրույթը ծագում է հետևյալ ասույթներից՝ «ինչ-որ մեկի համար կրիր ջահը» () կամ «կրակը պահիր անպատասխան սիրո լույսի ներքո»։

«Ջահի երգի» կատարումն ավելին է, քան ժանրը, և կարող է շեղվել երգելու ավանդական ջազային ոճից, թեև ամերիկյան «սենտիմենտալ երգի» ավանդույթը, որպես կանոն, հենվում է բլյուզի մեղեդային կառուցվածքի վրա։
## Կատարողներ
Ավանդական էստրադային վոկալի կին կատարողներին անվանում են «սենտիմենտալ երգչուհիներ», երբ նրանց երգացանկը հիմնականում բաղկացած է նմանատիպ երգերից։ Չնայած նման երգերը, որպես կանոն, ավելի վաղ կապում էին երգչուհիների հետ, վերջին տարիներին եզրույթը կիրառվում է նաև տղամարդ վոկալիստների մասին։ Տղամարդու «սենտիմենտալ երգչի» օրինակներից մեկը բրիտանացի երգիչ Մարկ Ալմոնդն է, որը կատարելագործել է ժանրը։ «Mojo» ամսագիրը Էլմոնդին անվանել է «բրիտանական մեծագույն torch-երգիչ»։

## Ծանոթագրություններ

## Արտաքին հղումներ
* Սենտիմենտալ սիրային երգեր AllMusic-ում

Կատեգորիա:Ռոմանտիզմ
Կատեգորիա:Սենտիմենտալ սիրային երգեր
Purple (մինի ալբոմ)

**Purple** (), հարավկորեական Mamamoo գըրլ բենդի հինգերորդ մինի ալբոմը։ Այն թողարկվել է 2017 թվականին՝ Rainbow Bridge World լեյբլով և տարածվել է CJ E&M Music-ի միջոցով։ Այն պարունակում է հինգ երգ, այդ թվում և` գլխավոր «Yes I Am» սինգլը։

## Թողարկում
Ալբոմը թողարկվել է 2017 թվականի հունիսի 22-ին, մի քանի երաժշտական պորտալների միջոցով, ներառյալ Melon-ը և iTunes-ը` համաշխարհային շուկայի համար։ Առաջատար «Yes I Am» սինգլը թողարկվել է որպես գլխավոր թրեք։

## Թրեք-լիստ

## Չարթեր

### Weekly charts

### Monthly chart

### Year-end chart

### Սինգլ
"**Yes I Am **"

## Մրցանակներ

### Երաժշտական ծրագրեր

## Ծանոթագրություններ

Կատեգորիա:2017 մինիալբոմներ
Կատեգորիա:Կորեերեն մինիալբոմներ
Կատեգորիա:Քեյ փոփ մինիալբոմներ
Բրյուս Օնոբրակպեա

**Բրյուս Օբոմեյոմա Օնոբրակպեա** (, ), նիգերիացի փորագրող, նկարիչ և քանդակագործ։

Օնոբաչպեայի աշխատանքները ներկայացվել են Լոնդոնի Թեյթ Մոդեռնի ցուցահանդեսներում, Վաշինգտոնում գտնվող Սմիթսոնյան ինստիտուտի Աֆրիկյան արվեստի ազգային թանգարանում և Շվեյցարիայի Մալմյոյի գեղարվեստի պատկերասրահում։ Նրա աբստրակտ նկարները ցուցադրվում են Լագոսի ժամանակակից արվեստի ազգային պատկերասրահում, իսկ նրա այլ գործերից շատերը կարելի է գտնել Ժամանակակից նիգերիական արվեստի վիրտուալ թանգարանում։

## Կենսագրություն
Բրյուս Օնոբրակպեյան ծնվել է Դելտա նահանգի Ագբարհա Օտոր քաղաքում։ Նա ուրհոբո ժողովրդից փորագրողի որդի էր։ Դաստիարակվել է քրիստոնեական հավատքով, չնայած ծանոթ էր նաև ավանդական հավատալիքներին։ Երբ նա դեռ երեխա էր, ընտանիքը տեղափոխվել է Էդո նահանգի Բենին Սիթի քաղաք։ Նա հաճախել է տղաների Արևմտյան դպրոց, որտեղ արվեստը դասավանդում է Էդվարդ Իվեհիվբոյը։ Նա նկարչական դասերի է հաճախել նաև Բենին Սիթիի Բրիտանական խորհրդի արվեստի ակումբում։ Օնոբրակպեան տպավորված էր հատկապես Էմանուել Էրաբորի աշխատանքով։ Ավագ դպրոցը ավարտելուց հետո նա երեք տարի աշխատել է որպես նկարչության ուսուցիչ։ 1956 թվականին նա մեկնել է Օնդո, որտեղ ևս մեկ տարի դասավանդել է մեկ այլ ավագ դպրոցում։

1957 թվականի հոկտեմբերին Օնոբակպեյան ընդունվել է Նիգերիայի արվեստի, գիտության և տեխնոլոգիայի քոլեջ, որն այժմ հայտնի է որպես Զարիայում գտնվող Ահմադու Բելոյի համալսարան։ Դաշնային կառավարության կրթաթոշակի միջոցով նա ուսումնասիրել է արևմտյան տեսողական արվեստի ավանդույթները։ Միևնույն ժամանակ, սկսել է փորձեր կատարել նիգերիական բանահյուսության, առասպելների և լեգենդների թեմաներով և գեղարվեստական ձևերով։ Նրա աշխատանքների մեծ մասում օգտագործվում են աֆրիկյան ավանդական քանդակագործության և դեկորատիվ արվեստների համար բնորոշ ոճական տարրեր և կոմպոզիցիաներ։

Զարիայի արվեստի միությունը, որը հետագայում կոչվել է «Զարիայի ամստամբներ», հիմնադրվել է 1958-ի հոկտեմբերի 9-ին արվեստի քոլեջի մի խումբ ուսանող-արվեստագետների կողմից՝ Ուչե Օկեկեի գլխավորությամբ՝ նպատակ ունենալով «ապամոնտաժել» արտասահմանյան եվրոպացիների ուսուցանած տեսողական արվեստները։ Հետագայում Օնոկբրակպեան ասել է, որ քոլեջը նրան տվել է տեխնիկական հմտություններ, բայց հենց Զարիա արվեստի միությունն էր, որ նրան ձևավորել է որպես պրոֆեսիոնալ նկարիչ։ Հասարակությունը նրան վստահություն տվել իր սեփական ոճը գտնելու համար։ Նա ձգել է իր կերպարները, անտեսել է հեռանկարը և կտավների վրա գերբնական ինչ-որ մի բան է պատկերել։

## Ծանոթագրություններ

Կատեգորիա:Նկարիչներ այբբենական կարգով
Կատեգորիա:Քանդակագործներ
Կատեգորիա:Ֆուլբրայթի կրթաթոշակակիրներ
Սոկրատիս Գիոլիասի սպանություն

**Սոկրատիս Գիոլիասի սպանություն**, տեղի է ունեցել 2010 թվականի հուլիսի 19-ին։ Լրագրողին գնդակահարել են սեփական տան շեմին։

## Գիոլիասի կենսագրություն
**Սոկրատիս Գիոլիասը** (, 1973 թվականի փետրվարի 13-ից 2010 թվականի հուլիսի 19), հույն լրագրող էր, Աթենքի Thema 98.9 FM ռադիոկայաններից մեկի տնօրենը, «Տրոկտիկո» բլոգի` օրական 6 միլիոն դիտում ունեցող անկախ լրատվամիջոցի հիմնադիրը։

Սոկրատիս Գիոլիասը լրագրողական մի քանի աղմկահարույց հետաքննությունների հեղինակ է։ «Տրոկտիկո»-ի կայքում բազմաթիվ փաստաթղթեր են տեղադրվել, որոնք ապացուցել են բազմաթիվ հույն քաղաքական գործիչների և կառավարիչների կոռումպացվածությունը։ Երկար ժամանակ համագործակցել է բավականին վիճելի մեկ այլ հույն լրագրողի` Մակիս Տրիանտաֆիլոպուլոսի հետ։

## Սպանություն
Սոկրատիս Գիոլիասի սպանությունը վերջին 20 տարվա ընթացքում Հունաստանում լրագրողի առաջին կանխամտածված սպանությունն է։ Գիոլիասի ուղղությամբ արձակվել է 16 փամփուշտ։ Անհայտ անձինք փախուստի են դիմել առևանգված ավտոմեքենայով, որն ավելի ուշ հայտնաբերվել է այրված` Աթենքի արվարձանում գտնվող Գիոլիասի տնից 1,5 կմ հեռավորության վրա։

## Հետաքննություն
2010 թվականի հուլիսի 20-ին Հունաստանի ոստիկանությունը հայտարարել էր, որ հանցագործության մեջ կասկածում է ահաբեկչական կազմակերպություններին։ Բալիստիկական փորձաքննությունը պարզել է, որ զենքը, որից գնդակահարել են լրագրողին, նախապես արդեն կապված է եղել Հեղափոխականների աղանդի հունական ձախ կազմակերպության գործունեության հետ։ Հետաքննությամբ զբաղվում է ահաբեկչության դեմ պայքարի բաժինը։

## Հետագա սպառնալիքներ
2010 թվականի հուլիսի 28-ին Հեղափոխականների աղանդը իշխանություններին սպառնացել էր ահաբեկչություններով՝ խոստանալով «երկիրը վերածել ռազմական գործողությունների գոտու»։ Ահաբեկիչներն իրենց հարձակումների համար որպես թիրախ են ընտրել ոստիկանության և ուղղիչ հիմնարկների աշխատակիցներին, ինչպես նաև` գործարարներին ու լրագրողներին։ Սպանությունների հետ մեկտեղ «Հեղափոխականների աղանդի» անդամները խոստացել են հրկիզումներ, պայթյուններ և փողոցային անկարգություններ կազմակերպել։ Ծայրահեղականներն իրենց սպառնալիքներն հաստատել են իրենց զինանոցի լուսանկարներով։ Օգոստոսի 1-ին Հեղափոխականների աղանդի անդամներն առաջին անգամ սպառնալիքներ են հնչեցրել ոչ միայն իշխանությունների, այլև Հունաստանում հանգստացող զբոսաշրջիկների հասցեին։

## Ծանոթագրություններ

Կատեգորիա:Հույն լրագրողներ
Կատեգորիա:2010 սպանություններ
Վլադիմիր Ռաևսկի

**Վլադիմիր Ռաևսկի** (, ), ռուս դիվանագետ։

## Կենսագրություն
1986 թվականին ավարտել է ԽՍՀՄ արտաքին գործերի նախարարության բարձրագույն դիվանագիտական դպրոցը։

1979 թվականից զբաղվում է դիվանագիտական գործունեությամբ։

* 1979 թվականից մինչև 1984 թվականը եղել է Ուկրաինայի կոմունիստական կուսակցության Լուգանի շրջանային կոմիտեի քարտուղար։
* 1986 թվականի սեպտեմբերի 17-ից մինչև 1991 թվականի հոկտեմբերի 18-ը Գվինեայում եղել է ԽՍՀՄ արտակարգ և լիազոր դեսպան։
* 1992 թվականից մինչև 1995 թվականը եղել է Ռուսաստանի Դաշնության արտաքին գործերի նախարարության արտաքին տնտեսական հարցերով գլխավոր խորհրդական։
* 1995 թվականի հունիսի 26-ից մինչև 1999 թվականի դեկտեմբերի 17-ը Անգոլայում և Սան Տոմե և Պրինսիպիում հանդիսացել է Ռուսաստանի Դաշնության արտակարգ և լիազոր դեսպան։
* 1999 թվականից Աֆրիկայում հանդիսանում է ԱԼՐՈՍԱ նախագծերի գլխավոր համակարգող, բաժնի պետ։
* 2003 թվականից Ռուս-աֆրիկյան գործարար խորհրդի նախագահն է։

## Անձնական կյանք
Ամուսնացած է, ունի երկու դուստր։

## Ծանոթագրություններ

## Արտաքին հղումներ
* Биография на сайте Центра военно-политических исследований МГИМО

Կատեգորիա:Բարեկամության շքանշանի ասպետներ (Ռուսաստան)
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Ռուս դիվանագետներ
Պիեռ Բարու

**Պիեռ Բարու** (, ), ֆրանսիացի դերասան, երգիչ և երաժիշտ։ Հայտնի է դարձել Un homme et une femme երգի շնորհիվ` Կլոդ Լելուշի համանուն ֆիլմից (1966 թվական), որը նա կատարել է Նիկոլ Կրուազիլի հետ միասին։ Բացի այդ, Բարուն խաղացել է այդ կինոնկարի դերերից մեկը։

## Կենսագրություն
Ծնվել է կտորեղենի վաճառքով զբաղվող թուրք հրեաների ընտանիքում։ Երկրորդ համաշխարհային պատերազմի ժամանակ ընտանիքը նացիստների հետապնդումից թաքնվել է Մոնտուրնե բնակավայրում։ Այդ տարիներին Բարուին մկրտել են և տվել Պիեռ անունը։ Պատերազմի ժամանակ ապրածը հետագայում հիմք է դարձել նրա À bicyclette, Des ronds dans l’eau, Les Filles du dimanche երգերի համար։

Պատերազմից հետո նա մարզական լրագրող էր և խաղում էր վոլեյբոլի ազգային թիմում։ Մի քանի ամիս անցկացրել է Պորտուգալիայում, որտեղ ուսումնասիրել է տեղի երգերը։ Պորտուգալիայում երկար ժամանակ գտնվելու ընթացքում բացահայտել է բրազիլական երաժշտությունը, հատկապես` Բոսանովան և համագործակցել է այդ ոճի կոմպոզիտորների հետ։ 1960-ականների սկզբին Բոսանովայի մասին վավերագրական ֆիլմում որպես դերասան և ռեժիսոր փորձել է իր ուժերը Բադեն Պաուել դե Ակինոյի դերում։ 1966 թվականին որպես դերասան և կոմպոզիտոր մասնակցել է Կլոդ Լելուշի «Տղամարդ և կին» ֆիլմի ստեղծմանը։ Նիկոլ Կրուազիլի հետ նա նաև երգել է Un homme et une femme գլխավոր երգը, որի տեքստն ինքն է գրել։

Եղել է Saravah ձայնագրման լեյբլի հիմնադիրը, որի հետ հետագա տարիներին եղել է բազմաթիվ երաժշտական տաղանդների, այդ թվում` Ժակ Հիգելինի և Բրիջիթ Ֆոնտենի պրոդյուսերը։

1966-1969 թվականներին ամուսնացած է եղել դերասանուհի Անուկ Էմեի հետ։ 1980-ականներին ճապոնացի նկարչուհի Ացուկո Ուսիոդայի հետ ամուսնությունից հետո կես տարի ապրել է կնոջ հայրենիքում։ Նրանց դուստրը երաժիշտ Մայա Բարուխն է։ Նա նաև պարբերաբար հրապարակել է երաժշտական ձայնագրություններ, այդ թվում` երաժշտություն Ալբերվիլի ձմեռային Օլիմպիական խաղերի համար (1992)։ Որպես երգիչ մասնակցել է Դեյվիդ Մաքնիլի (1975), Դանիել Միլլի (1999) և Ժան Պիեր Մասի (2012) ձայնագրություններին։

## Ֆիլմագրություն
Դերասան.
* «Սիրելու քաջություն» (2005)
* «Լինում են օրեր... Լինում են գիշերներ» (1990)
* «Նա ամենուր տեսնում է թզուկներ» (1981)
* «Կրիայի կղզուց փրկվածները» (1976)
* «Տրաուլեր» (1967)
* «Տղամարդ և կին» (1966)
* «Մեծ ակնթարթներ» (1965)
* «Աղջիկը և հրացանը» (1964)
* «Դրեյֆ» (1964)
* «Որտեղի՞ց ես դու, Ջոնի» (1963)
* «Թունդ հարբածը» (1962)
* «Կանգնեցրեք թմբուկները» (1961)

Կոմպոզիտոր.
* «Դրվագ» (1998)
* «Ամուսնալուծություն» (1979)
* *Saravah* (1972)

Ռեժիսոր.
* «Ամուսնալուծություն» (1979)
* *Saravah* (1972)

Սցենարիստ.
* «Ամուսնալուծություն» (1979)

## Ծանոթագրություններ

## Արտաքին հղումներ
* Pierre Barouh sur Saravah.fr

Կատեգորիա:Ֆրանսիացի երգիչներ
Կատեգորիա:Դերասաններ այբբենական կարգով
Կատեգորիա:Ֆրանսիացի դերասաններ
Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Ֆրանսիացի երաժիշտներ
Կատեգորիա:Ֆրանսիացի կոմպոզիտորներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի կինոդերասաններ
Կատեգորիա:Սրտամկանի ինֆարկտից մահացածներ
Ալեման

**Ալեման** (իրական անունը՝ **Ռիկարդո Ռոժերիո դե Բրիտո**, , ), բրազիլացի ֆուտբոլիստ, կիսապաշտպան։

## Կենսագրություն
Ռիկարդո Ռոժերիո դե Բրիտոն, որ ավելի հայտնի է Ալեման անունով (թարգմանաբար՝  «Գերմանացի») ծնվել է 1961 թվականի նոյեմբերի 22-ին Մինաս Ժերայս նահանգի Լավրաս քաղաքում։ Նրա մականունը պորտուգալերենից թարգմանաբար նշանակում է «գերմանացի», և նա այն ստացել է մազերի և մաշկի բաց գույնի համար, որը հատուկ է եղել Գերմանիայից ներգաղթածներին։ Ալեման կարիերան սկսել է 1980 թվականին Մինաս Ժերայս նահանգի «Ֆաբրիլ» թիմի կազմում։ Երբ լրացավ նրա 19 տարեկանը, նա տեղափոխվել է Ռիո դե Ժանեյրոի հայտնի «Բոտաֆոգո»։

Ալեմանը «Բոտաֆոգոյում» խաղացել է մինչև 1987 թվականը, դրանից հետո տեղափոխվել է Եվրոպա, որտեղ հիմնական հաջողությունների է հասել «Նապոլիի» կազմում Կարեկայի և Մարադոնայի հետ։ 1989 թվականին Ալեմանը մասնակցել է Իտալիայի գավաթի և ՈՒԵՖԱ-ի գավաթի  եզրափակիչներին, իսկ մեկ տարի անց հաղթել է Իտալիայի առաջնությունում և Սուպերգավաթի խաղարկությունում։

Ալեմանի անձնական մրցանակներից նշանակալի է «Արծաթե գնդակ» մրցանակը «Բոտաֆոգոյի» կազմում, որն ստացել է որպես խաղացող, որը «Պլակար» ամսագրի վարկածով ընդգրկվել է 1985 թվականի Բրազիլիայի առաջնության խորհրդանշական հավաքականում, ինչպես նաև 1988 թվականին Իսպանիայի առաջնությունում հանդես եկող հարավամերիկյան լավագույն ֆուտբոլիստի մրցանակը, որին արժանացել է «Ատլետիկո Մադրիդի» կազմում խաղալիս։

1994 թվականին Ալեմանը վերադարձել է Բրազիլիա, որտեղ երկու մրցաշրջան է անցկացրել «Սան-Պաուլուում»,  իսկ հետո տեղափոխվել է «Վոլտա-Ռեդոնդա», որտեղ էլ ավարտել է իր պրոֆեսիոնալ կարիերան։

## Ձեռքբերումներ
;Ակումբային
* ՈՒԵՖԱ-ի գավաթի դափնեկիր (1989)
* Իտալիայի չեմպիոն (1990)
* Իտալիայի գավաթի խաղարկության եզրափակչի մասնակից (1989)
* Իտալիայի սսուպերգավաթակիր (1990)
* ԿՈՆՄԵԲՈԼ-ի գավաթի դափնեկիր (1994)
* Հարավային Ամերիկայի Ռեկոպայի դափնեկիր (1994)
;Հավաքականում
* Ամերիկայի գավաթի դափնեկիր (1989)
* Աշխարհի առաջնությունների մասնակից (1986), (1990)
;Անձնական
* Արծաթե գնդակի դափնեկիր («Պլակար» ամսագրի վարկածով)՝ (1985)
* Հարավային Ամերիկայի լավագույն խաղացողի մրցանակի դափնեկիր (EFE Trophy) («Ատլետիկո Մադրիդ», 1988)

## Մարզչական կարիերա
* 2007 թվականին գլխավորել է «Տուպունամբաս» ակումբը։ 2008 թվականին գլխավորել է «Ատլետիկո Մինեյրոն», սակայն երկար չի մնացել այդ պաշտոնում։

## Ծանոթագրություններ

Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Ատալանտայի ֆուտբոլիստներ
Կատեգորիա:Սան Պաուլուի ֆուտբոլիստներ
Կատեգորիա:Լա Լիգայի ֆուտբոլիստներ
Ավտոդրոմ (Ատրակցիոն)

thumb|
right|thumb|Ավտոդրոմ մեքենաներ
thumb|right|Ավտոդրոմ Մոսկվայում,2015թ
**Ավտոդրոմ** (**Բախարգելով մեքենաներ**, ), ատրակցիոն, որտեղ այցելուներին հնարավորություն է տրվում հատուկ տարածքում վարել երկտեղանի էլեկտրական ավտոմեքենաներ և հանգիստ բախվել իրար։

## Պատմություն
Առաջին նմանատիպ ատրակցիոն ստեղծվել է 1919 թվականին, Մաքս և Հարոլդ Սթոերների (Max & Harold Stoehrer) կողմից, որոնք ԱՄՆ-ի, Մասաչուսեթս նահանգի, Մեսուեն քաղաքից էին։ Նրանք հիմնադրել են «Dodgem» կազմակերպությունը, որը զբաղվում էր բախարգելով մեքենաների արտադրությամբ։ Շուտով շուկայում հայտնվել են այլ կազմակերպություններ ևս՝ «Auto Skooters»։

Ըստ այլ տեղեկությունների, այդ մեքենաները ստեղծել է Վիկտոր Լևանդը (Victor Levand), որը Ջեներալ էլեկտրիկ ընկերության աշխատակից էր։

«Ավտոդրոմ» ատրակցիոնները տարածվել են ԽՍՀՄ-ում, նրանցից մեկը, որը գտնվում էր Մինսկում, կարելի է տեսնել 1976 թվականի արտադրության սովետական «Գաղտնի ամբողջ աշխարհին» ֆիլմի մեջ։

碰碰车 բառը, որը նշանակում է «Ավտոդրոմ» մեքենա, պաշտոնապես մտել է չինարեն։

## Սարք
Ավելի տարածված ավտոդրոմները կազմված են երկաթե ցանկապատներով շրջափակված մետաղյա հատակից և վերևում ձգվող մետաղական ցանցից։ Մետաղական հատակի և ցանցի մեջ կիրառվում է կայուն լարում։

Մեքենաները հիմնականում եռանիվ են լինում։ Էլեկտրական շարժիչը գտնվում է դիմացի անիվում, որը կարող է պտտվել 360°, ինչը ազատում է շարժիչը հակադարձելու անհրաժեշտությունից․ մեքենան ունի միայն մեկ ոտնակ։ Էլեկտրասնուցումը իրականացվում է երկու լարերի միջոցով․ մեկը գտնվում է մեքենայի տակ և հպվում է հատակին, իսկ մյուսը ամրացվում է մեքենայի հետևի մասին և միացվում մետաղական ցանցին։ Գոյություն ունեն ավտոմեքենաներ, որոնց կոնտակտները գտնվում են միայն հատակին (մի քանի մեկուսացված մետաղական շերտեր բևեռային փոփոխությամբ, այս դեպում սնուցման լարումը 48V-ից ոչ ավել է)։ Կան նաև մարտկոցի ինքնավար սնուցմամբ ավտոմեքենաներ, ցանկացած վայրում ավտոդրոմը սարքավորելու համար։ 
Հարվածները մեղմացնելու համար ավտոմեքենաների վրա տեղադրված է ռեզինե բախարգելներ։ Մեքենաների արագությունը կազմում է 6-10կմ/ժ։

File:Onderkant botsauto.jpg|Ավտդրոմ մեքենայի ներքևի մասը
File:Beugel botsauto.jpg|Ավտոդրոմ մեքենայի հոսանք հաղորդող լարը հպվում է առաստաղի ցանցին
File:Bom bom car amusement ride-ragunan.jpg|Մարտկոցով մեքենաներ


## Պատկերասրահ

File:Parque Norte(25)-Medellin.JPG|Ավտոդրոմի խաղասրահ
File:Parque Norte(17)-Medellin.JPG|
File:Bumper car from the 1950ies.JPG|1950 թվականների ավտոդրոմ մեքենա
File:Gröna Lund 1960.jpg|«Ավտոդրոմ» Շվեցիարիայում․ 1960 թվական
File:Pripyat - Bumper cars.jpg|Ավտոդրոմ Պրիպյատում


## Ծանոթագրություններ

Կատեգորիա:Ավտոմեքենաներ
Կատեգորիա:Զվարճանքի այգիներ
Ոչ տիպիկը

«**Ոչ տիպիկը**» (), ամերիկյան կատակերգական դրամա հասունացման մասին, որը ստեղծել է Ռոբիա Ռաշիդը։ Սերիալի պրեմիերան կայացել է 2017 թվականի օգոստոսի 11-ին Նեթֆլիքս հարթակում։ Քննադատները շոուն ջերմ են ընդունել։

2017 թվականի սեպտեմբերի 13-ին Նեթֆլիքսը երկարացրել է սերիալը 13 էպիզոդներից բաղկացած երկրորդ եթերաշրջանի համար։ Այն հրապարակվել է 2018 թվականի սեպտեմբերի 7-ին և բաղկացած է 10 սերիայից։ 2018 թվականի հոկտեմբերի 24-ին Նեթֆլիքս սթրիմինգային ծառայությունը 3 տարով երկարացրել է «Ոչ տիպիկը» վեբ-սերիալը։

## Սյուժե
**Առաջին եթերաշրջան**
Աուտիստական սպեկտրի խանգարումով 18-ամյա Սեմ Գարդները ընտանիքին հայտնում է, որ ցանկանում է իր համար աղջիկ գտնել։ Մինչ Սեմը ուզում է գլուխ հանել իր անձնական կյանքից, ինչը նրան հեշտ չի տրվում, ընտանիքի անդամներն ունենում են իրենց խնդիրները, որոնք նույնպես անհրաժեշտ է լուծվեն։

**Երկրորդ եթերաշրջան**
Սեմը սովորում է ավարտական դասարանում, և նա դեռ չգիտի, թե ինչ պետք է անի ապագայում։ Նման իրավիճակում է նաև նրա կրտսեր քույրը՝ Քեյսին։ Իրավիճակը խորանում է ծագած ընտանեկան ճգնաժամով։

**Երրորդ եթերաշրջան**
Մեծ փոփոխությունները միշտ այդքան էլ հեշտ չեն, հատկապես Սեմի համար։ Սակայն բարդ ընտրություն պետք է կատարեն նրա ընտանիքի բոլոր անդամները։

## Դերերում
### Հիմնական կազմ
* Ջենիֆեր Ջեյսոն Լի՝ Էլզա Գարդներ
* Քեյր Գիլքրիստ՝ Սեմ Գարդներ
* Բրիջեթ Լանդի-Փեյն՝ Քեյսի Գարդներ
* Էմի Օկուդա՝ Ջուլյա Սասակի
* Մայքլ Ռապապորտ՝ Դագ Գարդներ

### Երկրորդական կազմ
* Գրեմ Ռոջերս՝ Էվան Շափին
* Նիք Դոդանի՝ Զախիդ
* Ռաուլ Կաստիլիո՝ Նիկ
* Ջեննա Բոյդ՝ Փեյջ Հարդվեյ
* Ռեյչել Ռեդլիֆ՝ Բեթ Շափին

## Քննադատների արձագանքներ
«Ոչ տիպիկ»-ի թողարկումից հետո հեռուստասերիալն ընդհանուր առմամբ դրական արձագանքներ է ստացել քննադատներից։ «Metacritic» կայքում առաջին եթերաշրջանը 100 միավորից ստացել է 66-ը՝ հիմնված 20 քննադատների կարծիքի վրա։ «Rotten Tomatoes» կայքում առաջին եթերաշրջանի թարմության վարկանիշը 76 % է, իսկ միջին վարկանիշը՝ 10-ից 5.32: Ընդհանուր առմամբ լավ է ընդունվել դերասանական կազմը, հատկապես առանձնացվել է Քեյր Գիլքրիստի խաղը։ Միևնույն ժամանակ Գիլքրիստին քննադատել են ոչ այնքան ճշգրիտ, կամ էլ աուտիստի չափազանց կարծրատիպային պատկերման համար։ Որոշ քննադատներ սցենարը վատ գրված են համարել։ Ֆիլմի վերաբերյալ դիտողություններ են եղել նաև աուտիզմին առնչվող մարդկանցից։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2010-ականների ամերիկյան հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան կատակերգական հեռուստասերիալներ
Կատեգորիա:Ամերիկյան սիթքոմներ
Կատեգորիա:Անգլերեն հեռուստասերիալներ
Կատեգորիա:Նեթֆլիքսի բնօրինակ ծրագրեր